Doložka finančných, ekonomických, environmentálnych vplyvov
a vplyvov na zamestnanosť a podnikateľské prostredie

I. Vyčíslenie odhadu dopadov na verejné financie:  

a)	Štátny rozpočet 
Predložený návrh zákona nemá dopad na štátny rozpočet. Výnos z výberu mýta pokryje náklady na výstavbu a prevádzku systému elektronického  výberu mýta , mzdové náklady a súvisiace odvody zamestnancov.

b)	Rozpočty obcí
Návrh nemá dopad na rozpočty obcí.

c)	Rozpočty vyšších územných celkov
 Návrh nemá dopad na rozpočty VÚC.
     
Pre vyčíslenie nákladov na vybudovanie systému elektronického výberu mýta je potrebné rozhodnutie o základných parametroch systému a rozsahu spoplatnenej siete, ktoré výrazne ovplyvňujú výber technológie a náklady na realizáciu. Odhad investičných nákladov je na základe porovnaní v susedných štátoch. od 2,0 až 5,0 mld. Sk bude potrebné vykryť z výnosu priameho výberu mýta.

II. Vyčíslenie odhadu dopadov na obyvateľstvo, hospodárenie podnikateľskej sféry     a iných právnických osôb

Návrh zákona nemá  priamy dopad na obyvateľstvo, doteraz spracované štúdie poukazujú minimálny dopad výberu mýta na nárast cien spotrebiteľského koša. 

Výber mýta nepredpokladá výrazný dopad na hospodárenie podnikateľskej sféry a iných právnických osôb v oblasti dopravy a zasielateľstva. Skúsenosti zo štátov s už zavedeným výberom mýta poukazujú na pozitívne zmeny následných využívaní moderných ligistických systémov pri vyťažovaní vozidiel a pri optimalizácii trás prepravy.

III. Odhad dopadov na životné prostredie

Zavedenie elektronického výberu mýta za používanie vybraných úsekov diaľnic, ciest pre motorové vozidlá a ciest I. triedy,  v súlade s predpismi EÚ predpokladá znížené sadzby mýta pre vozidlá s hnacími nápravami so vzduchovým pružením alebo so zníženou produkciou škodlivých  emisií s motormi EURO I, II, III. 

Vychádzajúc zo skúseností vyspelých štátov predpokladáme, že toto opatrenie výrazne ovplyvní skladbu ťažkých nákladných vozidiel v SR a prispeje k zníženiu nákladov na opravy vozoviek a negatívnych  dopadov na životné prostredie.

IV. Odhad dopadov na zamestnanosť

 Zavedenie systému elektronického výberu mýta za používanie vybraných úsekov diaľnic a ciest pre motorové vozidlá SR pre motorové vozidlá nad 3,5 t bude mať dopad na rast zamestnanosti o  cca. 100 odborných pracovníkov.

V.  Odhad dopadov na podnikateľské prostredie

Výber mýta bude mať pozitívny dopad na podnikateľské prostredie podporovaním výmeny informačných  technológií a ich aplikovanie pri projektovaní, výstavbe a prevádzke ciest a diaľnic, zavádzaním inteligentných dopravných systémov a nových foriem spoplatnenia umožní poskytovanie ďalších služieb užívateľom, ako napríklad  informácií v reálnom čase o dopravnej nehodovosti, zjazdnosti, meteorologických a navigačných informácií.

Očakávaný vývoj vlastných príjmov pre Národnú diaľničnú spoločnosť, a.s.

v Mld..Sk
	
Rok	2006	2007	2008	2009	2010	2011	2012	2013	
Nálepky	2,375	1,021	1,168	1,252	1,433	1,491	1,704	-	
Mýto	0	4,244	4,779	5,066	5,729	6,023	6,681	13,446	
Iné	0,294	0,310	0,326	0,342	0,358	0,374	0,400	0,450	
Celkom	2,669	5,575	6,273	6,642	7,52	7,888	8,785	13,896